กฎกระทรวงกำหนดลักษณะการให้การอุดหนุนที่มีเงื่อนไขเพื่อการส่งออกพ.ศ. ๒๕๖๓[๑] อาศัยอำนาจตามความในมาตรา ๕ วรรคสอง แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ และมาตรา๖ และมาตรา ๖๔ วรรคสาม (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ(ฉบับที่ ๒) พ.ศ. ๒๕๖๒ รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ ๑ ในกฎกระทรวงนี้ภาษีทางตรง หมายความว่า ภาษีที่เรียกเก็บจากค่าจ้าง กำไร ดอกเบี้ย ค่าเช่าค่าสิทธิและภาษีที่เรียกเก็บจากรายได้รูปแบบอื่นใด และภาษีที่เกี่ยวกับการถือครองอสังหาริมทรัพย์ค่าธรรมเนียมในการนำเข้าหมายความว่า อากรศุลกากรรวมทั้งอากรและค่าธรรมเนียมอื่นใดที่จัดเก็บจากการนำเข้าภาษีทางอ้อมหมายความว่า ภาษีการขาย ภาษีสรรพสามิตภาษีจากยอดขาย ภาษีมูลค่าเพิ่มหรือภาษีสินค้าและบริการภาษีแฟรนไชส์ อากรแสตมป์ ภาษีการโอน ภาษีสินค้าคงเหลือและภาษีอุปกรณ์ ภาษีที่เก็บ ณ ชายแดน และภาษีอื่นใดที่นอกเหนือจากภาษีทางตรงและค่าธรรมเนียมในการนำเข้าภาษีทางอ้อมระหว่างการผลิตหมายความว่า ภาษีทางอ้อมที่เรียกเก็บจากสินค้าหรือบริการที่ใช้โดยตรงหรือโดยอ้อมในระหว่างการผลิตสินค้าภาษีทางอ้อมสะสม หมายความว่า ภาษีทางอ้อมที่เรียกเก็บจากสินค้าหรือบริการที่นำไปใช้ในแต่ละลำดับขั้นการผลิต โดยไม่มีระบบการให้เครดิตภาษีแก่สินค้าหรือบริการที่นำไปใช้ในการผลิตสินค้าหรือให้บริการในขั้นตอนต่อไปการลดหย่อนภาษีหมายความรวมถึง การให้ส่วนลดหรือจ่ายคืนภาษีการลดหย่อนหรือการคืนค่าธรรมเนียมในการนำเข้า หมายความรวมถึงการยกเว้นค่าธรรมเนียมในการนำเข้าบางส่วนหรือทั้งหมด หรือการชะลอการเรียกเก็บค่าธรรมเนียมในการนำเข้าข้อ ๒ การให้การอุดหนุนที่มีเงื่อนไขเพื่อการส่งออกดังต่อไปนี้ให้ถือว่าเป็นการอุดหนุนที่มีลักษณะเจาะจง(๑) การให้การอุดหนุนโดยตรงต่อวิสาหกิจโดยมีเงื่อนไขเพื่อการส่งออก(๒) การกำหนดมาตรการการถือครองเงินตราหรือการปฏิบัติในลักษณะคล้ายคลึงกัน อันเป็นสิทธิประโยชน์พิเศษเพื่อการส่งออก(๓) การให้หรือกำหนดเงื่อนไขการให้ค่าขนส่งและค่าระวางภายในประเทศเพื่อการส่งออกที่ดีกว่าการให้หรือกำหนดเงื่อนไขการให้ค่าขนส่งและค่าระวางเพื่อการจำหน่ายในประเทศ(๔) การกำหนดมาตรการทางตรงหรือทางอ้อมโดยให้เงื่อนไขที่ดีกว่าสำหรับสินค้าหรือบริการซึ่งใช้ในการผลิตเพื่อการส่งออกเมื่อเทียบกับสินค้าหรือบริการที่เหมือนกันหรือที่สามารถทดแทนกันได้ซึ่งใช้ในการผลิตเพื่อการบริโภคภายในประเทศในกรณีสินค้าที่ใช้ในการผลิตสินค้าเพื่อการส่งออกจะต้องมีเงื่อนไขที่ดีกว่าเงื่อนไขเชิงพาณิชย์ในตลาดโลกด้วย(๕) การลดหย่อนหรือการชะลอการเรียกเก็บภาษีทางตรง หรือค่าใช้จ่ายสวัสดิการสังคมบางส่วนหรือทั้งหมดที่เฉพาะเจาะจงกับการส่งออก เว้นแต่การชะลอการเรียกเก็บภาษีทางตรงได้มีการเรียกเก็บดอกเบี้ยอย่างเหมาะสมหรือการลดหย่อนหรือการชะลอการเรียกเก็บภาษีทางตรงที่เป็นไปตามความตกลงเกี่ยวกับการเว้นการเก็บภาษีซ้อน(๖) การให้หักค่าใช้จ่ายใดๆ เป็นพิเศษ ซึ่งเกี่ยวข้องโดยตรงกับการส่งออกหรือความสามารถในการส่งออกในการคำนวณภาษีทางตรงที่มากกว่าหรือนอกเหนือจากที่ให้แก่การผลิตสินค้าเพื่อการบริโภคภายในประเทศ(๗) การยกเว้นหรือการลดหย่อนภาษีทางอ้อมแก่การผลิตและการจำหน่ายสินค้าเพื่อการส่งออก ซึ่งมากกว่าการผลิตและการจำหน่ายสินค้าชนิดเดียวกันเพื่อการบริโภคภายในประเทศ(๘) การยกเว้นการลดหย่อน หรือการชะลอการเรียกเก็บภาษีทางอ้อมสะสมที่ให้แก่สินค้าหรือบริการที่นำมาใช้ในการผลิตสินค้าเพื่อการส่งออกซึ่งเกินกว่าหรือนอกเหนือจากการยกเว้นการลดหย่อน หรือการชะลอการเรียกเก็บภาษีดังกล่าวที่ให้แก่สินค้าหรือบริการที่เหมือนกันที่นำมาใช้ในการผลิตสินค้าชนิดเดียวกันเพื่อการบริโภคภายในประเทศเว้นแต่ได้มีการเรียกเก็บภาษีดังกล่าวจากปัจจัยที่ใช้ในการผลิตสินค้าเพื่อการส่งออกที่ได้หักส่วนสูญเสียแล้ว(๙) การลดหย่อนหรือการคืนค่าธรรมเนียมในการนำเข้าปัจจัยที่ใช้ในการผลิตสินค้าเพื่อการส่งออกเกินกว่าค่าธรรมเนียมที่มีการเรียกเก็บจริงที่ได้หักส่วนสูญเสียแล้วหรือการให้ดอกเบี้ยสำหรับเงินคืนค่าธรรมเนียมดังกล่าว(๑๐) การใช้มาตรการการค้ำประกันหรือการประกันการส่งออกซึ่งเป็นการลดต้นทุนของสินค้าหรือไม่ได้สะท้อนความเสี่ยงที่แท้จริงที่มีค่าเบี้ยประกันไม่ครอบคลุมต้นทุนการดำเนินการระยะยาวและการขาดทุนจากมาตรการดังกล่าว(๑๑) การสนับสนุนจากรัฐบาลในการให้สินเชื่อเพื่อการส่งออกโดยมีอัตราดอกเบี้ยที่ต่ำกว่าอัตราที่ควรจะต้องจ่ายหากไม่ได้รับการสนับสนุนจากรัฐบาลหรืออัตราที่ต่ำกว่าอัตราที่ควรจะต้องจ่ายหากขอสินเชื่อจากตลาดทุนระหว่างประเทศทั้งนี้ บนฐานของสินเชื่อที่มีอายุ วงเงินเงื่อนไข และสกุลเงินเดียวกัน หรือการที่รัฐบาลชำระค่าใช้จ่ายทั้งหมดหรือบางส่วนที่เกิดขึ้นแก่ผู้ส่งออกหรือสถาบันการเงินซึ่งมีผลให้เกิดประโยชน์อย่างมีนัยสำคัญภายใต้เงื่อนไขของการได้รับสินเชื่อเพื่อการส่งออก ทั้งนี้ เว้นแต่ในกรณีที่ความตกลงระหว่างประเทศว่าด้วยการให้สินเชื่อเพื่อการส่งออกโดยรัฐบาลมีข้อกำหนดที่แตกต่างไปจากที่กำหนดในกฎกระทรวงนี้การพิจารณาเงื่อนไขเชิงพาณิชย์ตาม(๔) ให้พิจารณาจากการที่ผู้ส่งออกมีทางเลือกอย่างอิสระในการใช้สินค้าภายในประเทศหรือสินค้านำเข้าในการผลิตสินค้าเพื่อการส่งออกในการพิจารณาปัจจัยที่ใช้ในการผลิตตาม(๘) จะต้องตรวจสอบได้ว่ามีการนำระบบหรือกระบวนการมาใช้ในการตรวจสอบปัจจัยและปริมาณที่ใช้ในการผลิตและระบบหรือกระบวนการดังกล่าวมีความเหมาะสม มีประสิทธิภาพและเป็นที่ยอมรับตามแนวปฏิบัติทางการค้าของประเทศผู้ส่งออก รวมทั้งการหักส่วนสูญเสียตามปกติที่เกิดขึ้นในกระบวนการผลิตมีความถูกต้องเหมาะสมโดยคำนึงถึงการหักส่วนสูญเสียในกระบวนการผลิตของอุตสาหกรรมโดยทั่วไปของประเทศผู้ส่งออกด้วยเพื่อประโยชน์แห่งการนี้ ภาษีทางอ้อมสะสมไม่รวมถึงภาษีมูลค่าเพิ่มและภาษีที่เก็บ ณชายแดน ทั้งนี้ การยกเว้นหรือการลดหย่อนภาษีมูลค่าเพิ่มและภาษีที่เก็บณ ชายแดนที่เกินกว่าที่จ่ายจริงให้เป็นไปตาม (๗)ในกรณีตาม(๙) ถ้าการลดหย่อนหรือการคืนค่าธรรมเนียมในการนำเข้าเกิดขึ้นจากการนำปัจจัยภายในประเทศที่มีปริมาณคุณภาพ และคุณลักษณะเช่นเดียวกับปัจจัยที่นำเข้ามาใช้ทดแทนในการผลิตสินค้าเพื่อการส่งออกและการนำเข้าปัจจัยที่ใช้ในการผลิตสินค้าและการส่งออกสินค้ามีระยะเวลาที่สอดคล้องกันและเกิดขึ้นภายในระยะเวลาที่เหมาะสมแต่ไม่เกินสองปีนับแต่วันนำเข้าปัจจัยที่ใช้ในการผลิตดังกล่าวไม่ถือว่าเป็นการลดหย่อนหรือการคืนค่าธรรมเนียมในการนำเข้า ทั้งนี้ ให้นำความในวรรคสามมาใช้บังคับแก่การพิจารณาปัจจัยที่ใช้ในการผลิตด้วยโดยอนุโลมให้ไว้ ณ วันที่ ๓ สิงหาคม พ.ศ. ๒๕๖๓จุรินทร์ ลักษณวิศิษฏ์รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๖๔ วรรคสาม (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ(ฉบับที่ ๒) พ.ศ. ๒๕๖๒ บัญญัติให้การอุดหนุนที่มีเงื่อนไขเพื่อการส่งออกตามลักษณะที่กำหนดในกฎกระทรวงถือเป็นการอุดหนุนที่มีลักษณะเจาะจงและอยู่ภายใต้บังคับการใช้มาตรการตอบโต้การอุดหนุน จึงจำเป็นต้องออกกฎกระทรวงนี้ชญานิศ/จัดทำ๑๔ สิงหาคม ๒๕๖๓สุภาทิพย์/ตรวจ๑๔ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๖๔ ก/หน้า ๗/๑๓ สิงหาคม ๒๕๖๓